title: Remonstrance de la grande Brille, à la petite.
text: # Remonstrance de la grande Brille, à la petite.
  
  Quil me regarde qui veus Je suis lunette de Geus
  
  ### REMONSTRANCE
  
  PEtite BRILE helas ! que ie plain ton malheur ; Ne voy tu maintenant que par ce changement ﻿Le fort de noz proiets se ioúe insolemment ? ﻿Pourquoy ne tache tu d’auoir mesme bonheur ? Ne croy tu pas que beaucoup plus grande que toy ﻿Ie n’ay peu resister à ces braues guerrieres, ﻿Qui te reseruent pour leurs exploicts dernieres ? ﻿Mais non, du tout aueuglee rien moins tu ne croy. Ne voy tu pas bien que ceste grande riuiere, ﻿En retient tout autant qui par legeretez ﻿Veulent euiter des nostres les coups redoutez ? ﻿Mais non, vous faignez n’auoir point de lumiere. Ne voy tu pas que l’Empereur victorieux ﻿Est du tout resolu de vous faire sentir ﻿Si de se prendre à luy lon se doit repentir ? ﻿Mais non, l’espoir du secours vous cille les yeux. Ne voy tu pas que ceste Aigle pleine de courage ﻿Luy donnant doucement ce joy au precieux ﻿Soubstient brauement le lyon tout furieux ? ﻿Mais non, c’est ce qui te feroit creuer de rage. Ne voy tu pas encor celuy qui se despite, ﻿Que só Royaume soit ainsi qu’vn beau iour d’hyuer ﻿le perdant aussi tost qu’il l’a veu arriuer ? ﻿Mais non, vostre veuë est trop foible, & trop petite. Ne le voy tu mesme tenant la veuë bas, ﻿De honte, cognoissant qu’il a trop entrepris ﻿Et qu’vn aueuglement a faisi ses esprits ? ﻿Mais non, opiniastre tu ne le croiras pas. Voy donc, ie te prie, le Rhin proche de toy, ﻿Qui te seruira vn iour d’vne sepulture, ﻿Comme tous les tiens à ces poissons de pasture ; ﻿lors nous verrons ce que maintenant tu nu croy.
  
  Le Duc de Bauiere A.﻿Comte de Buquoy B.﻿Seig de Tilly C.﻿L’armee de Bauiere D.﻿Les trenchees de Bauiere E.﻿Caualerie de Bauiere F.﻿Blanche Montagne G.﻿L’armee de l’Empereur H. Cauallerie des Cosacques 1000. I.﻿Lunettes des Geux K.﻿La Coronne de Boheme L. Le Fort dessous Bonne M.﻿Prague 1.﻿La vieille Ville 2.﻿La petite ville 3.﻿La neufne Ville 4.﻿Le Chasteau 5.﻿Muldauw Riuiere 6.﻿L’Estoille 7.﻿Les Trenchees de Boheme 8.﻿Le Comte de la Thour 9.﻿Le Comte de Hohenloo 10.﻿Zubna General des Hongrois 11. La fuite des Hongrois 9000. 12.﻿La fuite des Bohemois 13.
  
  